Cinci răniți după ce o șoferiță de 22 de ani s-a răsturnat cu mașina la Prisaca Dornei
O femeie de 22 de ani, în timp ce conducea autovehiculul pe DN 17, comuna Vama, satul Prisaca Dornei, având direcția de deplasare dinspre Cîmpulung Moldovenesc spre Suceava, ajunsă într-o curbă deosebit de periculoasă la stânga, marcată și semnalizată corespunzător, a pierdut controlul asupra direcției de mers autovehiculul intrând în derapaj necontrolat pe sensul opus de deplasare, răsturnându-se pe partea stângă a acestuia. În urma producerii evenimentului au rezultat 5 victime, toți pasageri în autovehicul, răniți usor care au fost preluați și transportați la Spitalul Cîmpulung Moldovenesc cât și la Spitalul Oraș Gura Humorului, în vederea acordării de îngrijiri medicale. Conducătoarea auto a fost testată cu aparatele etilometru/drugtest, rezultatele fiind negative în ambele cazuri. În cauză s-a întocmit dosar penal privind săvârşirea infracţiunii de "vătămare corporală din culpă", faptă prev. şi ped. de art. 196, alin. 2, 3 şi 4 din Codul Penal.